AfriForum Jeug se kranslegging vir slagoffers van ANC-terreuraanvalleAfriForum Jeug gaan Sondag, 8 Januarie, ’n kransleggingseremonie in Pretoria hou ter nagedagtenis aan die mense wat in die ANC se terreuraanvalle op burgerlikes gedurende die tagtigerjare gesterf het. Mnr. Dirk van Eck – wie se vrou Kobie (34) en twee kinders, Ingasius (2) en Nelmari (9), op 15 Desember 1985 in ŉ ANC-landmynaanval naby Musina gesterf het, gaan ook die seremonie bywoon. Volgens Charl Oberholzer, nasionale voorsitter van AfriForum Jeug, is daar besluit om die seremonie op die ANC se eeufees te hou sodat jongmense nie uitgelewer word aan die eensydige en geromantiseerde weergawe van die ANC se geskiedenis nie. Die seremonie val saam met die ANC se eeufees en sal op die presiese plek waar die ANC die sogenaamde Kerkstraatbom op 20 Mei 1983 laat ontplof het gehou word. Die oorgrote meerderheid van die slagoffers was burgerlikes. Tien mense het gesterf en 114 is beseer. Die funksie vind op 8 Januarie om 12:00 in Kerkstraat, tussen Schubart- en Bosmanstraat, Pretoria plaas.